**О Д Г О В О Р**

на пратеничко прашање од пратеникот Амди Бајрам поставено на 77-та седница на Собранието на Република Македонија одржана

на 5 ноември 2009 година

Имаше две потпрашања на некој начин во однос на жолтицата. Министерството и покрај тоа што е ангажирана во делот на активностите за спречување на ширењето на пандемија од грип не ги запоставува и останатите ризици по здравјето на граѓаните, па и од тука веднаш по информациите дека има одреден број на заразени со жолтица во училиштата "Браќа Рамиз Хамит", "26 Јули" и Детскиот дом "11 Октомври" веднаш свика Комисија за заразни болести каде што се анализираше целата ситуација, при што се потврди дека се работи за околу 27 инфицирани во училиштето "Браќа Рамиз Хамит" и 10 во основното училиште "26 Јули" кои што бројки не отстапуваат многу од годишните бројки што се случуваат во Република Македонија, посебно во тие училишта. А знаеме дека хепатитот А се пренесува поради слаба лична хигиена помеѓу децата. Исто така Инспекторатот констатираше таму и одредени диви депонии околу училиштето и континејри за што општината треба да се грижи.

Ние Комисијата, односно Министерството ја задолжи Комисијата за заразни болести да се види можноста дали треба да се затвори училиштето и дали треба да се продолжи со вакцинација против хепатит А, при што Комисијата предложи дека нема, односно потврди дека нема епидемиолошки индикации, односно оправдано затворање на училиштето, ниту има потреба од вакцинирање на тие деца, туку само треба да се засилат хигиено санитарните услови во тие училишта што и постојано се контролираат од страна на Инспекторатот.

Во однос на прашањето за јавната набавка која што е во Министерството за здравство за бесплатни гинеколошки прегледи на жените Ромки во општина Шуто Оризари, се работи за средства кои што секое министерство па и Министерството за здравство ги има за имплементација на Декадата на Ромите, точна е сумата , колу 850.000 денари.

Тоа е точно сумата од околу 850 илјади денари, бидејќи постои Национален координатор за Декадата на Ромите, ние го консултиравме Националниот координатор како да ги потрошиме тие средства и негова одлука беше дека тие треба да се користат за бесплатни дополнителни гинеколошки прегледи на жените Ромки во Шуто Оризари и како Национален координатор ние ја прифативме неговата сугестија и веднаш отворивме постапка за ангажирање на установа која што ќе ги изврши тие прегледи, независно дали е приватна или јавна, процесот е сеуште во тек, така да ќе го видиме исходот. Меѓутоа одлуката кои приоритети ќе бидат во рамки на имплементација на Декадата на Ромите ќе ја донесе Националниот координатор, министерот Неждет Мустафа.